**ระยะหัวเลี้ยวหัวต่อ:**

**การเริ่มเข้าโรงเรียน  
อย่างมั่นใจ**

คำแนะแนวเพื่อช่วยครอบครัว  
กรอกข้อความใน*Transition Learning   
and Development Statement*

**ทำไมการเริ่มเข้าโรงเรียนอย่างมั่นใจจึงเป็นเรื่อง  
สำคัญ?**

การเริ่มเข้าโรงเรียนอย่างมั่นใจนำไปสู่การเรียนรู้และ  
ความเป็นอยู่อย่างปกติสุขที่ดีขึ้นแก่บุตรของท่านทั้งใน  
ระยะหัวเลี้ยวหัวต่อและกาลข้างหน้า ความแน่ใจว่าระยะ  
หัวเลี้ยวหัวต่อดำเนินไปอย่างมีประสิทธิภาพและอย่างมั่นใจ  
ยังจะช่วยสนับสนุนความต่อเนื่องของการเรียนรู้และ  
การพัฒนาของบุตรของท่านอีกด้วย การเน้นถึงความสำคัญ  
ของความต่อเนื่องของการเรียนรู้เป็นการยอมรับว่า  
การเสริมสร้างบนประสบการณ์ทั้งในอดีตและปัจจุบัน  
ของบุตรของท่านจะช่วยให้เขารู้สึกปลอดภัย มั่นใจ และ  
สามารถสร้างความสัมพันธ์กับผู้คน สถานที่ เหตุการณ์   
กิจวัตรประจำวัน และความเข้าใจต่างๆ การเริ่มเข้าโรงเรียน  
อย่างมั่นใจยังมีความสัมพันธ์โดยตรงต่อการส่งเสริม  
ความสามารถในการปรับตัวให้เข้ากับสถานการณ์ของคน  
หนุ่มสาวอีกด้วย

***Transition Learning and Development   
Statement* คืออะไร?**

บริการสำหรับเด็กวัยเริ่มต้น โรงเรียน บริการดูแล  
เด็กนอกเวลาเรียน (Outside School Hours Care - OSHC)   
และครอบครัวทั้งหลาย ล้วนเป็นหุ้นส่วนในการสนับสนุน  
การเรียนรู้และความเป็นปกติสุขของเด็ก เพื่อทำให้การ  
แบ่งปันข้อมูลระหว่างบริการต่างๆ โรงเรียน และครอบครัว  
ง่ายขึ้น บริการสำหรับเด็กวัยเริ่มต้นจึงได้จัดทำ Transition   
Learning and Development Statement (คำแถลงเกี่ยวกับ  
ระยะหัวเลี้ยวหัวต่อ) เฉพาะบุคคลขึ้น สำหรับเด็กทุกคนเมื่อ  
พวกเขาเข้าโรงเรียน

คำแถลงเกี่ยวกับระยะหัวเลี้ยวหัวต่อจะแบ่งปันข้อมูล  
เกี่ยวกับการเรียนรู้ การพัฒนา และความเป็นปกติสุขของ  
บุตรของท่าน ระหว่างบริการสำหรับเด็กวัยเริ่มต้นและ  
โรงเรียน คำแถลงเกี่ยวกับระยะหัวเลี้ยวหัวต่อนี้ จะสรุป  
ความสนใจ ทักษะ และความสามารถต่างๆ ของบุตร  
ของท่าน และระบุวิธีการเข้าถึงเฉพาะบุคคลและกลยุทธ์  
การสอนต่างๆ เพื่อสนับสนุนบุตรของท่านบนเส้นทาง  
การเรียนรู้ของพวกเขา

นอกจากนั้น คำแถลงเกี่ยวกับระยะหัวเลี้ยวหัวต่อยังสามารถ  
ช่วยให้ท่านเข้าใจสนับสนุน ติดต่อสื่อสาร และเป็นปากเสียง  
ในด้านการเรียนของบุตรของท่านในระหว่างที่เขากำลัง  
อยู่ในระยะหัวเลี้ยวหัวต่อของการเข้าโรงเรียน ข้อมูลใน  
คำแถลงเกี่ยวกับระยะหัวเลี้ยวหัวต่อช่วยให้ครูชั้นเตรียม  
เข้าใจบุตรของท่านและวางแผนการเรียนการสอนอย่าง  
เหมาะสม หากท่านกำลังวางแผนให้บุตรของท่านเข้าเรียนที่   
OSHC คำแถลงเกี่ยวกับระยะหัวเลี้ยวหัวต่อจะช่วยให้  
นักการศึกษา OSHC วางแผนการเข้าร่วมของบุตรของท่าน   
ณ ศูนย์บริการ OSHC และให้การสนับสนุนความต่อเนื่อง  
ระหว่างบริการต่างๆ

คำแถลงเกี่ยวกับระยะหัวเลี้ยวหัวต่อจะบรรจุข้อมูลส่วนตัว  
บางประการ รวมถึง ชื่อ วันเดือนปีเกิด และภาพถ่ายของบุตร  
ของท่าน รวมถึงชื่อ และข้อมูลการติดต่อของท่านด้วย   
นอกจากนั้นยังอาจบรรจุชื่อและรายละเอียดการติดต่อของ  
ผู้เชี่ยวชาญด้านเด็กวัยเริ่มต้นท่านอื่นๆ ที่สนับสนุนบุตรของ  
ท่านด้วย

การมีส่วนร่วมในการกรอกคำแถลงเกี่ยวกับระยะหัวเลี้ยว  
หัวต่อของบุตรของท่าน เป็นกิจกรรมหัวเลี้ยวหัวต่อกิจกรรม  
หนึ่งที่ท่านและบุตรของท่านสามารถเข้าร่วมได้ทั้งก่อน  
โรงเรียนเปิด และตลอดปีการศึกษา

## ข้าพเจ้าต้องกรอกคำแถลงเกี่ยวกับระยะหัวเลี้ยวหัวต่อ ตรงส่วนไหน?

*ส่วนที่ 1* และ *1.1* กรอกโดยนักการศึกษาด้านเด็กวัยเริ่มต้น  
ของบุตรของท่าน

*ส่วนที่ 1.2* สำหรับนักการศึกษาด้านเด็กวัยเริ่มต้นของบุตร  
ของท่าน หากเขามีความล่าช้าด้านการพัฒนาหรือมีความ  
พิการ เป็นผู้กรอก อนึ่ง ผู้เชี่ยวชาญด้านเด็กวัยเริ่มต้น  
ท่านอื่นๆ ที่สนับสนุนบุตรของท่านอาจเป็นผู้กรอกข้อมูล  
ในส่วนนี้ด้วยก็ได้

*ส่วนที่ 2: เด็ก* สำหรับท่านกับผู้ใหญ่ที่เด็กรู้จักและคุ้นเคย ซึ่งอาจรวมถึงตัวท่านเอง หรือนักการศึกษาด้านเด็กวัยเริ่มต้นของบุตรของท่าน เป็นผู้กรอก

*ส่วนที่ 3: ครอบครัว* สำหรับท่านเป็นผู้กรอก เป็นสิ่งสำคัญ  
ที่ท่านจะต้องกรอกข้อมูลเกี่ยวกับมุมมองของท่านลงใน  
คำแถลงเกี่ยวกับระยะหัวเลี้ยวหัวต่อของบุตรของท่าน   
ในส่วนนี้ จะมีคำถามเป็นชุดๆ เพื่อช่วยบอกบทท่าน   
การตอบคำถามเหล่านี้บางส่วนหรือทั้งหมดสามารถช่วยให้  
ครูและนักการศึกษา OSHC (หากมี) ของบุตรของท่าน  
ตอบสนองต่อบุตรของท่านและครอบครัวของท่านในทาง  
ที่เหมาะสม และยังจะช่วยสนับสนุนการเรียนรู้และการพัฒนา  
ของบุตรของท่านอีกด้วย

## จะเกิดอะไรขึ้นหลังจากที่ข้าพเจ้าได้กรอกข้อความ ลงในส่วนของข้าพเจ้าในคำแถลงเกี่ยวกับระยะ หัวเลี้ยวหัวต่อแล้ว?

เมื่อท่านได้กรอก *ส่วนที่ 3: ครอบครัว* เสร็จเรียบร้อยแล้ว   
โปรดส่งคืนให้แก่นักการศึกษาด้านเด็กวัยเริ่มต้นของบุตร   
ของท่าน หากท่านช่วยบุตรของท่านกรอก *ส่วนที่ 2:   
เด็ก* โปรดส่งคืนพร้อม*ส่วนที่* *3:* ด้วย

นักการศึกษาด้านเด็กวัยเริ่มต้นของบุตรของท่านจะรวบรวม  
ส่วนต่างๆ ทั้งหมดในคำแถลงเกี่ยวกับระยะหัวเลี้ยวหัวต่อ  
เข้าด้วยกัน และจะมอบเอกสารฉบับสมบูรณ์ให้ท่าน  
หนึ่งฉบับ

นอกจากนั้น นักการศึกษาด้านเด็กวัยเริ่มต้นของบุตร  
ของท่านยังจะมอบเอกสารฉบับสมบูรณ์ของคำแถลง  
เกี่ยวกับระยะหัวเลี้ยวหัวต่อให้กับโรงเรียนและศูนย์บริการ   
OSHC ของบุตรของท่านด้วย (หากมี)

หากท่านไม่แน่ใจว่าบุตรของท่านจะเข้าเรียนที่โรงเรียนใด   
นักการศึกษาด้านเด็กวัยเริ่มต้นของบุตรของท่าน   
จะให้เอกสารนี้แก่ท่านอีกชุดหนึ่ง เพื่อให้ท่านนำไปมอบ  
ให้แก่โรงเรียนเมื่อท่านลงทะเบียนบุตรของท่าน

หากไม่ได้ส่ง*ส่วนที่ 3: ครอบครัว* คืนให้กับศูนย์บริการ   
นักการศึกษาด้านเด็กวัยเริ่มต้นของบุตรท่านจะส่งเอกสาร  
ที่กรอกอย่างสมบูรณ์แล้วให้กับโรงเรียนและศูนย์บริการ   
OSHC ของบุตรของท่าน (หากมี) และให้ท่านเก็บไว้  
หนึ่งชุด

การวิจัยและข้อมูลป้อนกลับจากโรงเรียนต่างๆ ได้แสดง  
ให้เห็นว่า การแบ่งปันข้อมูลนี้ช่วยให้ระยะหัวเลี้ยวหัวต่อ  
ของการเข้าโรงเรียนประสบความสำเร็จ แต่อย่างไรก็ตาม   
หากท่านไม่ต้องการแบ่งปันข้อมูลใดๆ ที่เกี่ยวข้องกับบุตร  
ของท่านกับโรงเรียน โปรดหารือเรื่องนี้กับนักการศึกษาด้าน  
เด็กวัยเริ่มต้นของบุตรของท่าน

**สำหรับข้อมูลเพิ่มเติม**

โปรดไปที่เว็บไซต์   
[www.education.vic.gov.au/transitiontoschool](http://www.education.vic.gov.au/transitiontoschool)

เอกสารฉบับนี้ได้รับการแปลเป็นภาษาต่างๆ หลายภาษา   
หาอ่านได้ที่ [www.education.vic.gov.au/transitiontoschool](http://www.education.vic.gov.au/transitiontoschool)